open-index/open-wikipedia-markdown huggingface dataset:
கங்கதேவன்

**கங்கதேவன்** (*Gangadeva*) அல்லது **கங்கேயதேவன்** என்றும் அழைக்கப்படும் இவர், மிதிலைப் பிரதேசத்தின் கர்னாட் வம்சத்தின் இரண்டாவது ஆட்சியாளர் ஆவார். இவர் தனது தந்தை நான்யதேவனுக்குப் பிறகு 1147 இல் மன்னரானார். பொது ஊழி 1187 வரை ஆட்சி புரிந்தார். 

## ஆட்சி
நான்யதேவனின் மரணத்தைத் தொடர்ந்து மிதிலை சிம்மாசனத்தின் வாரிசு சர்ச்சை ஏற்பட்டிருக்கலாம். ஏனெனில் நான்யதேவனுக்கு மல்லதேவன் மற்றும் கங்கதேவன் என்ற இரண்டு மகன்கள் இருப்பதாக பதிவு செய்யப்பட்டுள்ளது. இருப்பினும் பெரும்பாலான கல்வெட்டுகள் மற்றும் கையெழுத்துப் பிரதிகள் கங்கதேவனின் ஆட்சியை மட்டுமே விவரிக்கின்றன. காட்மாண்டுவின் பிரதாப் மல்லனின் கல்வெட்டு, கங்கதேவன் கி.பி. 1147 இல் அரியணைக்கு வந்ததையும், மிகவும் துணிச்சலான அரசராகக் கருதப்பட்டதையும் விவரிக்கிறது. இவர் அண்டை நாடான வங்காளத்தின் பால மன்னர் மதன்பாலனின் சமகாலத்தவராக இருந்தார் . மேலும், அவர்களுக்கு எதிரான தாக்குதல்களை வழிநடத்தினார். நன்யதேவனின் ஆட்சியின் போது இழந்த சில பிரதேசங்களை மீண்டும் கைப்பற்றினார். நான்யதேவன் மற்றும் கங்காதேவன் இருவரும் கௌடாவில் ஒருவித அரசியல் அதிகாரம் பெற்றதாக *ராமசரிதம்* விவரிக்கிறது. ஏனெனில் இவர் *கௌடத்வாஜ்* என்று அறியப்பட்டார். பாலர்களின் வீழ்ச்சியைத் தொடர்ந்து, அண்டை நாடான வங்காளத்தில் சென் பேரரசு ஆட்சிக்கு வந்தது. பல்லால சேனாவும் கங்கதேவனின் சமகாலத்தவர். ஆனால் மிதிலை மீது எந்தத் தாக்குதலையும் நடத்தவில்லை.  

கங்கதேவன் தனது நிர்வாக சீர்திருத்தங்களுக்காகவும் குறிப்பிடத்தக்கவர் . மேலும், தர்பங்காவை கர்னாட் வம்சத்தின் கூடுதல் தலைநகராக சிம்ரௌங்காத்துடன் சேர்த்தார். பீகாரின் மதேபுரா மாவட்டத்தில் உள்ள கங்காபூர் ராஜ்னி கிராமம் கங்கதேவனின் பெயரால் அழைக்கப்படுகிறது.

## மேற்கோள்கள்

பகுப்பு:நேபாள வரலாறு
பகுப்பு:பீகார் வரலாறு
பகுப்பு:இந்திய அரசர்கள்
கிளென் பிலிப்சு

**கிளென் டொமினிக்கு பிலிப்சு** (*Glenn Dominic Phillips*, பிறப்பு: 6 திசம்பர் 1996) என்பவர் தென்னாப்பிரிக்காவில் பிறந்த நியூசிலாந்துத் துடுப்பாட்ட வீரர். இவர் நியூசிலாந்து துடுப்பாட்ட அணியிலும், உள்ளூர் ஒட்டாகோ அணியிலும் விளையாடி வருகிறார். இவர் 2017 பெப்ரவரியில் தனது முதலாவது பன்னாட்டுத் துடுப்பாட்டத்தை நியூசிலாந்து அணியில் விளையாடினார்.

## வாழ்க்கைக் குறிப்பு
கிளென் பிலிப்சு தென்னாப்பிரிக்காவில் பிறந்து தனது ஐந்தாவது அகவையில் நியூசிலாந்துக்குக் குடிபெயர்ந்தார்.

## பன்னாட்டுத் துடுப்பாட்டம்
2017 பெப்ரவரியில், நியூசிலாந்தின் பன்னாட்டு இருபது20 (இ20ப) அணியில் சேர்க்கப்பட்டு, தென்னாப்பிரிக்காவுக்கு எதிராக விளையாடினார். 2017 அக்டோபரில் இந்தியாவுக்கு எதிரான சுற்றுப்போட்டியில் நியூசிலாந்தின் ஒருநாள் பன்னாட்டுத் துடுப்பாட்டம் (ப.ஒ.நா) அணியில் சேர்க்கப்பட்டார், ஆனால் இத்தொடரில் அவர் விளையாடவில்லை. 2019 திசம்பரில், நியூசிலாந்தின்தேர்வு அணியில் சேர்க்கப்பட்டு ஆத்திரேலியாவுக்கு எதிரான மூன்றாவது போட்டியில் விளையாடினார்.

2020 நவம்பர் 29 இல், மேற்கிந்தியத் தீவுகளுக்கு எதிரான தொடரின் இரண்டாவது போட்டியில் தனது முதலாவது இ20ப சதத்தை அடித்தார்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பகுப்பு:நியூசிலாந்துத் துடுப்பாட்ட வீரர்கள்
பகுப்பு:குச்சக் காப்பாளர்கள்
நரசிம்மதேவன்

**நரசிம்மதேவன்** (*Narsimhadeva*) மிதிலைப் பிரதேசத்தின் கர்னாட் வம்சத்தின் மூன்றாவது மன்னராவார். கங்கதேவனுக்குப் பிறகு பொது ஊழி 1174 இல் இவர் ஆட்சிக்கு வந்தார் பெரும்பாலான அறிஞர்கள் ஒப்புக்கொள்கிறார்கள்.  

## ஆட்சி
மைதிலிக் கவிஞரான வித்தியாபதி, நரசிம்மதேவனை "சத்யவீரன்" என்று குறிப்பிடுகிறார். ஏனெனில் இவரது ஆட்சி அவ்வளவு கொந்தளிப்பாக இருந்தது. இவர் தனது உறவினர்களான நேபாள மன்னருடன் மோதலில் ஈடுபட்டார். துக்ரால் துகன் கானுக்கு எதிராகவும் இவர் எதிர்ப்பைக் காட்டினார். இவர் வங்காள ஆளுநராக இருந்த இவாசு கல்ஜியுடனும் மோதலில் ஈடுபட்டார். இவர் மிதிலையின் மீது ஒரு போரைத் தொடங்கினார். மேலும், கர்னாட்டர்களை கப்பம் செலுத்த கட்டாயப்படுத்துவதில் வெற்றி பெற்றார். இவரது ஆட்சிக் காலத்தில் மிதிலையின் மீது முஸ்லிம் படையெடுப்புகள் இருந்திருக்கலாம்.

## மேற்கோள்கள்

பகுப்பு:பீகார் வரலாறு
பகுப்பு:நேபாள வரலாறு
பகுப்பு:இந்திய அரசர்கள்
ஆதிச்சிக்காவு துர்காதேவி கோயில்

**ஆதிச்சிக்காவு [[துர்க்கை|துர்கா]][[தேவி]] கோயில்** தென்னிந்திய மாநிலமான கேரளாவில் ஆலப்புழா மாவட்டத்தில் செங்கனூர் தாலுக்காவில் பாண்டநாட்டில் அமைந்துள்ளது பழமையான கோயிலாகும். இக்கோயில் **ஆதிச்சிக்காவு (அடிச்சிக்காவு) தேவி கோயில்** என்றும் அழைக்கப்படுகிறது.  இக்கோயில்செங்கனூருக்கு 6 கி.மீ. மேற்கிலும், மன்னாருக்கு 4 கி.மீ. கிழக்கிலும் உள்ளது. இதன் மூலவர் துர்க்கை ஆவார்.

## திருவிழாக்கள்
இக்கோயிலில் பத்தாமுதயம்,  சப்தாஹ யக்ஞம், பொங்கல், பறையெடுப்பு, நவாஹ யக்ஞம் உள்ளிட்ட விழாக்கள் கொண்டாடப்படுகின்றன.

## துணைத்தெய்வங்கள்
பிற இந்துக் கோயில்களில் உள்ளதுபோல இக்கோயிலில் துணைத்தெய்வங்களின் சன்னதிகள் உள்ளன. இக்கோயிலில்  யக்சியம்மா, நாகராஜா, நாகயட்சி, பிரம்மராட்சஸ் ஆகியோருக்கான சன்னதிகள் உள்ளன. 

## மேலும் பார்க்கவும்
* கேரளாவின் கோவில்கள்
* கேரளாவின் கோவில் திருவிழாக்கள்

## மேற்கோள்கள்


பகுப்பு:ஆலப்புழை மாவட்டத்திலுள்ள அம்மன் கோயில்கள்
பகுப்பு:Coordinates on Wikidata
சம்மநாடு தேவி கோயில்

**சம்மநாடு தேவி கோயில்,**  கேரள மாநிலத்தில் உள்ள ஒரு இந்துக்கோயிலாகும்.  தேசிய நெடுஞ்சாலையில் இருந்து 200 மீட்டர் தொலைவில், வைட்டிலாவிற்கும் சேர்த்தலா நகரத்திற்கும் இடையே  16 கி.மீ. தொலைவில் அமைந்துள்ளது. இங்கு கும்ப மாதத்தில் 10 நாள் திருவிழா கொண்டாடப்படுகிறது. 

## துணைக்கோயில்கள்
இங்கு **சாஸ்தா கோவில், கிருஷ்ணர் கோயில் ஆகிய** இரண்டு துணைக் கோயில்கள் உள்ளன:

## நிர்வாகம்
இந்தக் கோயிலானது "எட்டு வீட்டில் கார்த்த குடும்பம்" என்று அழைக்கப்படுகின்ற குடும்பத்திற்குச் சொந்தமானதாகும். அக்குடும்பத்தில் எட்டு குடும்பங்களும்,  அவர்களது துணைக் குடும்பங்களும் உள்ளன. அவர்களால்  பரிந்துரைக்கப்பட்ட உறுப்பினர்களால் இக்கோயில் நிர்வகிக்கப்படுகிறது.

## மேற்கோள்கள்


பகுப்பு:ஆலப்புழை மாவட்டத்திலுள்ள அம்மன் கோயில்கள்
ஏவூர் மேஜர் கிருஷ்ணசுவாமி கோயில்

**ஏவூர் மேஜர் கிருஷ்ணசுவாமி கோயில்**  கேரளாவின் ஆலப்புழாவில் ஹரிபாட் அருகில் ஏவூரில் உள்ள ஒரு கிருஷ்ணர் கோயிலாகும். கோயிலின் தற்போதைய வடிவம் மூலம் திருநாளால் கட்டப்பட்டதாகும்.

## மகாபாரதத் தொடர்பு
இக்கோயில் மகாபாரதத்தோடு தொடர்புடையதாகக் கூறப்படுகிறது. 

## மறுசீரமைப்பு
சுமார் ஒன்றரை நூற்றாண்டுக்கு முன்பு கோயில் கருவறை தீப்பற்றி எரிந்தது. எரியும் கோயிலிலிருந்து அங்கிருந்த சிலை மீட்கப்பட்டது. அப்போதைய மன்னரான  மூலம் திருநாள் அவருடைய காசி யாத்திரையின்போது அக்கோயிலை புனரமைக்குமாறு கனவு வந்தது. உடனடியாகத் திரும்பிய அவர் புதிய கோயிலைக் கட்டினார்.

## மூலவர்
இங்குள்ள மூலவரின் சிறப்பு அவருடைய *பிரயோக சக்ர பிரதிஷ்டை* ஆகும். கிருஷ்ணர், விஷ்ணு வடிவில் நான்கு கைகளுடன் உள்ளார். அவை  பாஞ்சஜன்ய சங்கு, சுதர்சன சக்கரம், வெண்ணெய், இடுப்பில் நான்காவது கை என்ற வகையில் உள்ளன.  மூலவர் கோபமான வடிவில் உள்ளார். இங்கு *ரக்த-புஷ்பாஞ்சலி* சிறப்புக் காணிக்கையாகும். பிற கோயில்களில்  அது கிடையாது.  

## மகர விழா
இக்கோயிலில் மகர முதல் நாளில் தொடங்கி பத்து நாட்கள் விழா தொடர்ந்து நடைபெறும். கருடக்கொடியேற்றத்துடன் தொடங்கும் விழா, புனித ஆறாட்டுடன் நிறைவடைகிறது. முடிவடைகிறது. தொடர்ந்து கொடி இறக்கப்படும். அடுத்து இறைவனை பள்ளியறைக்குக் கொண்டு செல்வர்.

## மேற்கோள்கள்

பகுப்பு:ஆலப்புழை மாவட்டத்திலுள்ள கிருஷ்ணர் கோயில்கள்
பகுப்பு:Coordinates on Wikidata
கல்லிசேரி அழகியகாவு தேவி கோவில், செங்கன்னூர்

**அழகியகாவு தேவி கோயில்,** இந்தியாவின் கேரளா, ஆலப்புழா மாவட்டத்தில் செங்கன்னூர் வட்டத்தில்கல்லிசேரியில் என்னுமிடத்தில் அமைந்துள்ளது. இதன் மூலவர் பத்ரகாளி ஆவார். இந்த இந்துக் கோயில் மத்திய திருவிதாங்கூர் பகுதியில் உள்ள 30 கோயில்களில் ஒன்றாகும். இக்கோயிலில் பண்டைய திராவிட சடங்குக்கலை வடிவமான படையணி ஆண்டுதோறும் நிகழ்த்தப்படுகிறது. இக்கோல் செங்கனூர் ரயில் நிலையம் மற்றும் பேருந்து நிலையத்திலிருந்து4 கி.மீ. தொலைவில் உள்ளது.

## நிர்வாகம்
உமையத்து கரா, மேப்பிரம், மழுக்கீர், தாய்மரவும் கரா ஆகிய தேர்ந்தெடுக்கப்பட்ட நான்கு கராக்களின் குழுவால் இக்கோயில் நிர்வகிக்கப்படுகிறது. 

## தெய்வங்கள்
இக்கோயிலின் மூலவர் பத்ரகாளி ஆவார். கருவறையில் மூலவரின் சிலை நான்கு கைகளுடன், வேதாளத்தின்மீது அமர்ந்த நிலையில் உள்ளது. இங்கு  கரிம்காளி, யக்ஷியம்மா, ராட்சசு, நாகர்கள் போன்ற துணைத்தெய்வங்கள் உள்ளன.

## திருவிழாக்கள்
ஆண்டுதோறும் மலையாள மாதமான கும்பத்தில் (பிப்ரவரி-மார்ச்) உத்ராடம் நட்சத்திரம் முதல் அஸ்வதி நட்சத்திர நாள் வரை எட்டு நாட்கள் படையணி திருவிழா கொண்டாடப்படுகிறது.மேலும் கும்ப பரணி, மீனா பரணி, சிவராத்திரி, நவராத்திரி, திருக்கார்த்திகை போன்ற விழாக்களும் கொண்டாடப்படுகின்றன.

## மேற்கோள்கள்


பகுப்பு:ஆலப்புழை மாவட்டத்திலுள்ள அம்மன் கோயில்கள்
முகமது ஃபசல்

**முகமது ஃபசல்** (*Mohammed Fazal*)  இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சூலை மாதம் 2 ஆம் தேதியன்று இவர் பிறந்தார். 2002 ஆம் ஆண்டு அக்டோபர் மாதம் 10 ஆம் தேதி முதல்  2004 ஆம் ஆண்டு திசம்பர் மாதம் 5 ஆம் தேதி வரை மகாராட்டிர மாநிலத்தின் ஆளுநராக இருந்தார். நன்கு அறியப்பட்ட *[[ஜமீந்தார்|சமீன்தாரி]] என்று அறியப்பட்ட* நில உரிமையாளர் குடும்பத்தில் பிறந்த இவர், அலகாபாத் பல்கலைக்கழகத்திலும் பின்னர் இலண்டன் பல்கலைக்கழகத்தில் இலண்டன்  பொருளாதாரப் பள்ளியிலும் படித்தார். 

1977 ஆம் ஆண்டில்  இந்திய அரசின் தொழில்துறை மேம்பாட்டு செயலாளராக நியமிக்கப்பட்டார். 1980 ஆம் ஆண்டு ஏப்ரல் மாதம் முதல்  1985 ஆம் ஆண்டு சனவரி மாதம் வரை இப்பதவியில் இருந்தார்.   திட்டக் குழுவின் மிக மூத்த உறுப்பினராகவும் இவர் கருதப்பட்டார். பின்னர் இவர் இயூசு & இயூசு கெம் என்ற  நிறுவனத்தை நிறுவி அதன் தலைவராக இருந்தார். 1999 ஆம் ஆண்டில்  கோவா மாநிலத்தின் ஆளுநராக நியமிக்கப்பட்டார்,  மகாராட்டிரா மாநிலத்தின்  ஆளுநராக நியமிக்கப்படும் வரை அந்த பதவியை வகித்தார். விபச்சாரத்தை சட்டப்பூர்வமாக்க வேண்டும் என்று மகாராட்டிடிர முதல்வர் சுசில்குமார் சிண்டேவிடம் இவர் பரிந்துரைத்தது சர்ச்சையை ஏற்படுத்தியது.

இவரது பேரன் அலி ஃபசல் 3 இடியட்சு மற்றும் விக்டோரியா & அப்துல் உள்ளிட்ட படங்களில் நடித்த ஒரு நடிகர் ஆவார்.

முகமது ஃபசல் 2014 ஆம் ஆண்டு செப்டம்பர் மாதம் 4 ஆம் தேதியன்று தனது 92ஆவது வயதில் அலகாபாத்தின் அபு பக்கர்பூரில் உள்ள இல்லத்தில் காலமானார். முன்னதாக இவர் குறைந்த இரத்த அழுத்தம், மார்பில் நெரிசல் மற்றும் குறுகிய கால நினைவாற்றல் இழப்பு ஆகிய நோய்களால்  அவதிப்பட்டு வந்தார்.

## மேற்கோள்கள்

## புற இணைப்புகள்
* "''Green signal to red light''" - article in Bombay Times about the governor's views
* Biodata at website of Raj Bhavan

பகுப்பு:மகாராட்டிர ஆளுநர்கள்
பகுப்பு:கோவாவின் ஆளுநர்கள்
பகுப்பு:2014 இறப்புகள்
பகுப்பு:1922 பிறப்புகள்
தவு ஒப்பியூச்சி

**தவு பிடாரன்** (தவு  ஒப்பியூச்சி. ) என்பது பாம்பு பிடாரன் விண்மீன் குழுவில் உள்ள பன்மை  விண்மீனாகும், இது இடமாறு அடிப்படையில் சுமார் 167 ஒளி ஆண்டுகள் தொலைவில் உள்ளது.  அதன் இரண்டு முதன்மை உறுப்புகள் இரண்டு மஞ்சள்-வெள்ளை முதனனை வரிசை இண்மீன்களில், A,  தோற்றப் பொலிவுப் பருமை 5.24.  இது F2V வகையினது.  B, தோற்றப் பொலிவுப் பருமை  5.94 .இது F5V வகையினது.  இவை  257 ஆண்டுகள் வட்டணை நேரத்துடனும் 0.77 மையப்பிறழ்வுடனும்  ஒன்றையொன்று சுற்றிவருகின்றன.  A ஆனது 0.29 சூரியப்  பொருண்மையோடு சிறிய  விண்மீனுடன் 186 நாள் வட்டனை நேரத்துடன் சுற்றிவரும்  இரும விண்மீனாகும் என அறிவிக்கப்பட்டுள்ளது.  ஒரு கூடுதல் உறுப்பு, சி,   11.28 தோற்றப் பொலிவுப் பருமையும்  100.8 வில்நொடி பிரிப்பையும் கொண்டுள்ளது. 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:பாம்பு பிடாரன் விண்மீன்குழாம்
தவு5 பாம்புமீன்

**தவு <sup>5</sup>&nbsp;பாம்புமீன்**, ((**τ 5**  **Serpentis)**இலிருந்து லத்தீன் மொழியாக்கப்பட்டது) என்பது புவியிலிருந்து சுமார் 160 ஒளி ஆண்டுகள் தொலைவில் உள்ள பாம்பு விண்மீன் தொகுப்பில் உள்ள F-வகை முதன்மை வரிசை  விண்மீனாகும் .  இது தோராயமாக 5.938  தோற்றப் பொலிவுப் பருமையைக் கொண்டுள்ளது.  

## மேற்கோள்கள்

பகுப்பு:பாம்பு விண்மீன்குழாம்
பகுப்பு:முதன்மை வரிசை விண்மீன்கள்
டெல்டா சிற்பி

**டெல்டா சிற்பி** *(δ Scl, δ Sculptoris)*  என்பது சிற்பி விண்மீன் தொகுப்பில் உள்ள மூவிண்மீன்  அமைப்பு ஆகும்   ஆகும். இது புவியிலிருந்து சுமார் 137.4 ஒளி ஆண்டுகள் தொலைவில் உள்ளது. 

முதன்மை உறுப்பு, **டெல்டா சிற்பி ஏ**, ஒரு வெள்ளை A-வகை முதன்மை வரிசை குறுமீன்  ஆகும், இதன் தோற்றப் பொலிவுப் பருமை +4.59 ஆகும். இதனுடன்   ஒரு மங்கலான, 11.6 தோற்றப் பொலிவுப் பருமையுள்ள  இணைவிண்மீன், **டெல்டா சிற்பி பி**, 4  வட்டவில் நொடிகள் அல்லது 175 க்கும் மேற்பட்ட வானியல் அலகுகளைக் கொண்டுள்ளது. இந்த  இணையில் இருந்து 74 வில்நொடிகள் பிரிந்து, மஞ்சள் நிற ஜி-வகை **டெல்டா சிற்பி சி** விண்மீன் +9.4  தோர்றப் பொலிவுப் பருமை யுடன்  உள்ளது.  

இந்த  மூவிண்மீன் அமைப்பு AB தோராடசு நகரும் குழுவின் உறுப்பினராகும், இது விண்வெளியில் பொதுவான தலைப்பைப் பகிர்ந்து கொள்ளும் ஒத்த வயதைக் கொண்ட  விண்மீன்களின்  கூட்டாகும். 

## மேற்கோள்கள்

பகுப்பு:சிற்ப விண்மீன் குழாம்
பகுப்பு:முதன்மை வரிசை விண்மீன்கள்
பகுப்பு:மூவிண்மீன்கள்
குறைந்த ஆபத்து

**குறைந்த ஆபத்து** (*Lower risk*) என்பது விலங்குகளின் தர நிலையினை குறிக்கும் அளவீடு ஆகும். பன்னாட்டு இயற்கைப் பாதுகாப்புச் சங்கம் விலங்குகளின் எண்ணிக்கை மற்றும் அழிவின் அபாயத்தை வரையறுக்கும் பல தரவரிசைகளைக் கொண்டுள்ளது. சிற்றினங்கள் ஒன்பது தரவரிசையில் செம்பட்டியலில் ஒன்றாக வகைப்படுத்தப்பட்டுள்ளன. இவை அற்றுவிட்ட இனம், இயலிடத்தில் அற்றுவிட்ட இனம், மிக அருகிய இனம், அருகிய இனம், அழிவாய்ப்பு இனம், அச்சுறு நிலை அண்மித்த இனம், தீவாய்ப்புக் கவலை குறைந்த இனம், தரவுகள் போதாது மற்றும் மதிப்பீடு செய்யப்படாத இனம் என்பன. சில விலங்குகளை விவரிக்க இவர்கள் முன்பு "குறைந்த ஆபத்து" என்ற அடையாளத்தைப் பயன்படுத்தினர்.

பன்னாட்டு இயற்கைப் பாதுகாப்புச் சங்கம், ஒரு விலங்கினை, குறைந்த ஆபத்து கொண்ட ஒரு விலங்கு என்று அதன் உயிர்வாழ்வை உறுதிசெய்யும் அளவுக்கு அதிகமான எண்ணிக்கையில் உள்ள நிலையினைக் குறிக்கிறது.  இந்த நிலையில் உள்ள விலங்குகள் அச்சுறுத்தலுக்கு உள்ளாகவோ அல்லது அழிந்துவிட்டதாகவோ தகுதி பெறாது. இருப்பினும், இயற்கை பேரழிவுகள் அல்லது சில மனித நடவடிக்கைகள் இந்த வகைப்பாடுகளில் ஏதேனும் ஒன்றை மாற்றுவதற்குக் காரணமாக அமையலாம்.

இது பயன்பாட்டிலிருந்தபோது, இந்த வகைப்பாடு மூன்று வகைகளாகப் பிரிக்கப்பட்டது:

* காப்பு சார்ந்த இனம் - தற்போதைய பாதுகாப்பு நடவடிக்கைகள் நிறுத்தப்படுவதால் இது அதிக ஆபத்து மட்டத்தில் வகைப்படுத்தப்படலாம்.
* அச்சுறு நிலையை அண்மித்த இனம் - எதிர்காலத்தில் ஆபத்திற்கு ஆளாகலாம் ஆனால் நிபந்தனைகளைப் பூர்த்தி செய்யவில்லை.
* தீவாய்ப்புக் கவலை குறைந்த இனம் - மேலே உள்ள இரண்டும் பொருந்தாது.

## மேலும் பார்க்கவும்

* அருகிய இனம்

## மேற்கோள்கள்

பகுப்பு:காப்பு நிலை வாரியாக உயிரினங்கள்
தவு7 பாம்பு

**தவு 7 பாம்புமீன் (Tau<sup>7</sup>&nbsp;Serpentis)** (**τ <sup>7</sup>** இலிருந்து லத்தீன் மொழியாக்கப்பட்டது)  என்பது புவியில் இருந்து சுமார் 174 ஒளியாண்டுகள் தொலைவில் உள்ள பாம்பு விண்மீன் தொகுப்பில் உள்ள A-வகை வுண்மீனாகும் .  இது தோராயமாக 5.804 என்ற தொற்றப் பொலிவுப்  பருமையைக் கொண்டுள்ளது. 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:பாம்பு விண்மீன்குழாம்
கனிகா அகுஜா

***'கனிகா அகூஜா***'  (*Kanika Ahuja*) (பிறப்பு ஆகஸ்ட் 07, 2002) இவர் ஓர்  இந்திய கிரிக்கெட் வீரர் ஆவார்.   இவர் தற்போது பஞ்சாப் மற்றும் ராயல் சேலஞ்சர்ஸ் பெங்களூரு ஆகிய அணிகளில்  இந்தியாவுக்காக விளையாடி வருகிறார். கனிகா ஓர் இடது கை மட்டையாளர் மற்றும் வலது கை ஆப் பிரேக் பவுலர் ஆவார்.

கனிகா 2023 ஆண்டு, செப்டம்பர் மாதத்தில் மலேசியாவுக்கு எதிரான இருபது 20 சர்வதேசப் போட்டியில் இந்தியாவுக்காக தனது சர்வதேச அணியில் அறிமுகமானார்.

## ஆரம்ப வழ்க்கை
கனிகா அகூஜா 2002 ஆம் ஆண்டு, ஆகஸ்ட் மாதம், 07 ஆம் தேதி இந்தியாவின் பஞ்சாப் மாநிலத்தில் அமைந்துள்ள பாட்டியாலாவில் பிறந்தார்.

## உள்நாட்டு போட்டிகள்
2017–18 சீனியர் மகளிர் டி20 லீக்கில் ஒடிசாவுக்கு எதிராக பஞ்சாப் அணிக்காக கனிகா அகூஜா அறிமுகமானார். 2021–22 மகளிர் சீனியர் ஒருநாள் கோப்பையில் 13.13 சராசரியாக 15 விக்கெட்டுகளை வீழ்த்தி, கூட்டு முன்னணி விக்கெட் வீழ்த்திய வீராங்கனையாக இருந்தார். மகாராஷ்டிராவுக்கு எதிராக 10 ஓவர்களில் 5/23 என்ற கணக்கில் தனது லிஸ்ட் ஏ பிரிவில் சிறந்த பந்துவீச்சு புள்ளிவிவரங்களை இவர் பதிவு செய்தார். அதே போட்டியில் ராஜஸ்தானுக்கு எதிராக 88 பந்துகளில் 90 ரன்கள் எடுத்து லிஸ்ட் ஏ பிரிவில் தனது அதிகபட்ச ஸ்கோரையும் இவர் பதிவு செய்தார்.

பிப்ரவரி மாதம், 2023 ஆண்டு, சீசனுக்கான தொடக்க மகளிர் பிரீமியர் லீக் ஏலத்தில் கனிகா அகூஜா ராயல் சேலஞ்சர்ஸ் பெங்களூரு அணியால் ஒப்பந்தம் செய்யப்பட்டார். இந்த சீசனில் இவர் அணிக்காக ஏழு போட்டிகளில் விளையாடி, 98 ரன்கள் எடுத்து இரண்டு விக்கெட்டுகளை வீழ்த்தினார். 30 பந்துகளில் 48 ரன்கள் எடுத்து 2 கேட்சுகளை எடுத்ததன் மூலம், போட்டியின் முதல் வெற்றியில் இவர் ஆட்ட நாயகியாக அறிவிக்கப்பட்டார்.

பிப்ரவரி 2024 இல், காயங்கள் காரணமாக கனிகா அகூஜா மகளிர் ப்ரிமியர் லீக் 2024 இல் இருந்து விலக்கப்பட்டார்.

## சர்வதேச போட்டிகள்
ஜூன் மாதம், 2023 ஆண்டில், கனிகா அகூஜா 2023 ஆசிய கிரிக்கெட் கவுன்சில் மகளிர் டி20 வளர்ந்து வரும் அணிகள் ஆசிய கோப்பையில் இந்தியா ஏ அணிக்காக விளையாடினார். இந்தியா ஏ அணி 30* ரன்கள் எடுத்து இரண்டு விக்கெட்டுகளை வீழ்த்தி போட்டியை வென்றதால், இறுதிப் போட்டியில் அவர் ஆட்ட நாயகியாக கனிகா அகூஜா தேர்ந்தெடுக்கப்பட்டார்.

செப்டம்பர் 2023 இல், ஆசிய விளையாட்டுப் போட்டிகளுக்கான தனது முதல் இந்திய அணியில் கனிகா அகூஜா இடம் பெற்றார். மழையால் தடைபட்ட போட்டியின் காலிறுதிப் போட்டியில் இவர் தனது இருபது 20 சர்வதேச அறிமுகத்தை நிகழ்த்தினார்.  கனிகா அகூஜா  மேலும் ஒரு அரையிறுதிப் போட்டியில் விளையாடினார்.

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:2002 பிறப்புகள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:இந்தியப் பெண்கள் இருபது20 வீராங்கனைகள்
தவு 8 பாம்பு

**தவு<sup>8</sup>&nbsp;பாம்புமீன்**, (**Tau<sup>8</sup>&nbsp;Serpentis)** (**τ <sup>8</sup>** இலிருந்து லத்தீன் மொழியாக்கப்பட்டது) என்பது புவியிலிருந்து சுமார் 320 ஒளியாண்டுகள் தொலைவில் உள்ள பாம்பு விண்மீன் தொகுப்பில் உள்ள A-வகை முதன்மை வரிசை  விண்மீனாகும் .  இது தோராயமாக 6.144 என்ற தோற்றப் பொலிவுப்  பருமையைக் கொண்டுள்ளது.  1985 இல் ஸ்பெக்கிள் குறுக்கீட்டளவியால்  இரும விண்மீன் என்று காணப்பட்டாலும், அடுத்தடுத்த நோக்கீடுகள்  ழிருமையின் எந்த அறிகுறியையும் காட்டவில்லை, மேலும் கண்டறிதல்  தேவையற்றது என்று தோன்றுகிறது. 

## மேற்கோள்கள்

பகுப்பு:இரட்டை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:பாம்பு விண்மீன்குழாம்
இராமசிம்மதேவன்

இராமசிம்மதேவர் (Ramasimhadeva)  மிதிலையின் கர்னாட் வம்சத்தின் நான்காவது அரசராவார். இவர், தனது தந்தை நரசிம்மதேவனுக்குப் பிறகு  பொது ஊழி 1227 இல் ஆட்சிக்கு வந்தார்.  

## விதி
இராமசிம்மதேவன் ஒரு "ஆன்மீகவாதியாகவும், பக்தி இலக்கியத்தின் புரவலராகவும்" விவரிக்கப்படுகிறார், மேலும் இவரது ஆட்சி பொதுவாக மிகவும் அமைதியானது. வேதங்களுக்குப் பல விளக்கங்களைத் தொகுத்தார். இவர் இந்துக்களுக்கு வழிகாட்டும் வகையில் பல்வேறு விதிகளை உருவாக்கினார். மேலும் அவை பின்பற்றப்படுவதை உறுதி செய்வதற்காக ஒவ்வொரு கிராமத்திற்கும் அதிகாரிகள் அனுப்பப்பட்டனர். கிராமக் கணக்காளர்களின் பயன்பாடு உட்பட பல நிர்வாகச் சீர்திருத்தங்களும் இவரது ஆட்சியில் ஏற்படுத்தப்பட்டது. 

இவரது ஆட்சியின் போது, திபெத்திய துறவி; தர்மசுவாமின் கர்னாட்டின் முக்கிய தலைநகரான சிம்ரௌங்கத்திற்கு வந்துள்ளார். இராமசிம்மதேவன் அவரை மரியாதையுடன் நடத்தினார். பௌத்தராக இருந்த போதிலும் அவருக்கு அரண்மனை பூசாரி பதவியை வழங்கியதாகவும் அறியப்படுகிறது. இராமசிம்மதேவன் தனது இரண்டாவது தலைநகராக தர்பங்காவை கொண்டிருந்தார்.  இன்றும் தர்பங்காவில் இவரது பெயரைக் குறிப்பிடும் பல இடங்கள் காணப்படுகின்றன. 

## மேற்கோள்கள்

பகுப்பு:இந்திய அரசர்கள்
மமகிகி

**மமகிகி**  (*Mamakiki*) என்பது 2020 இல் வெளிவந்த இந்தியத் தமிழ் காதல் நகைச்சுவைத் திரைப்படமாகும். இப்படத்தில் பிரீத்தா ஆனந்தன், ரமேஷ் திலக், மானஸ் சாவாலி, தேவ் ஆகியோர் நடித்திருந்தனர். ஐந்து பேர் இணைந்து இயக்கிய இத்திரைப்படம் பல ஆண்டுகள் தாமதமாகி ஜீ5 இல் வெளியானது.

## கதைச்சுருக்கம்
நான்கு கல்லூரி நண்பர்கள் (மது, மணி, கிராந்தி மற்றும் கிஷோர்) ஐந்து ஆண்டுகள் ஓய்வுக்குப் பின்னர் மீண்டும் சந்திக்கிறார்கள்.

## நடிகர்கள்
* பிரீத்தா ஆனந்தன் - மது
* ரமேஷ் திலக் - மணி
* மானாஸ் சாவாலி - கிராந்தி
* தேவ் - கிஷோர்
* மதுவந்தி அருண் - மதுவின் தாய்
* நலன் குமரசாமி - மருத்துவர்
* சீனு மோகன் - கிராந்தியின் தந்தை

## வரவேற்பு
*[[தி நியூ இந்தியன் எக்சுபிரசு]]* படத்திற்கு ஐந்தில் இரண்டு மதிப்பீட்டை அளித்து, "ஒட்டுமொத்தமாக, அதன் குறைகளால் எடைபோடப்பட்டாலும், *மமகிகி* ஒரு நடுநிலையான உணர்வுப்பூர்வமான நல்ல நகைச்சுவையால் இப்படம் நம்மை சிரிக்க வைக்கிறது, ஒருவேளை சிரிக்கவில்லை என்றால்" என்றும் எழுதியிருந்தது. ஜீ5 இன் விமர்சனம், படத்தை "நடுத்தரமான உணர்வுப்பூர்வமான நல்ல நகைச்சுவை" என்று அழைத்தது. டிஜிட்டல் மீடியா நிறுவனமான *லெட்சுஓடிடி* படம் சில "வேடிக்கையான" காட்சிகளைக் கொண்டிருந்ததாலும் "கதை மற்றும் சராசரியான நடிப்பையும் நீட்டித்தது" என்று குறிப்பிட்டது.

## மேற்கோள்கள்

## வெளி இணைப்புகள்
* 

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
முல்கா கோவிந்த ரெட்டி

**முல்கா கோவிந்த ரெட்டி** (*Mulka Govinda Reddy*)(1916-2013) இந்திய தேசிய காங்கிரசைச் சேர்ந்த இந்திய அரசியல்வாதியும் இந்திய நாடாளுமன்ற மேனாள் உறுப்பினர் ஆவார். இவர் முன்பு பிரஜா சோசலிஸ்ட் கட்சியின் உறுப்பினராக இருந்தார். இவர் கருநாடகாவிலிருந்து இந்திய நாடாளுமன்றத்தின் மேலவையான மாநிலங்களவைக்கு உறுப்பினராகத் தேர்ந்தெடுக்கப்பட்டார்.

ரெட்டி 1949-ல் நிறுவப்பட்ட இந்திய சீன நட்பு சங்கத்தின் நிறுவன உறுப்பினராக இருந்தார். மேலும் இச்சங்கத்தின் கர்நாடகாவின் முதல் தலைவராக இருந்தார்.

## மேற்கோள்கள்

பகுப்பு:2013 இறப்புகள்
பகுப்பு:1916 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பேதாவதி புராகோகைன்

**பேதாவதி புராகோகைன்** (*Bedavati Buragohain*) என்பவர் ஓர் இந்திய அரசியல்வாதியும் இந்திய நாடாளுமன்ற மேலவையின் முன்னாள் உறுப்பினரும் ஆவார். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல்சபையான மாநிலங்களவை உறுப்பினராக அசாம் மாநிலத்தினைப் பிரதிநிதித்துவப்படுத்தினார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:1911 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
சாரதா பார்கவா

**சாரதா பார்கவா** (*Sharda Bhargava*)(1912-1999) இந்திய அரசியல்வாதியும் மாநிலங்களவை மேனாள் உறுப்பினரும் ஆவார். இவர் இந்திய தேசிய காங்கிரசின் தலைவராகவும் இராசத்தான் மாநிலங்களவை உறுப்பினராகவும் இருந்தார். இவர் இப்பதவியில் 1952 முதல் 1966 வரை பணியாற்றினார். இக்காலத்தில் 1956 முதல் 1957 வரை துணைத் தலைவராகவும் பணியாற்றினார். இவர் முகத் பிஹாரி லால் பார்கவாவின் மகள் ஆவார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1999 இறப்புகள்
பகுப்பு:1912 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
குண்டப்பா கோர்வார்

**குண்டப்பா கோர்வார்** (*Gundappa Korwar*) ஓர் இந்திய அரசியல்வாதியும் மாநிலங்களவை மேனாள் உறுப்பினரும் ஆவார். இவர் கருநாடகத்தினைச் சேர்ந்த இந்திய தேசிய காங்கிரசின் உறுப்பினர் ஆவார். கோர்வார் இந்திய நாடாளுமன்றத்தின் மேல்சபையான மாநிலங்களவையில் கருநாடகாவை பிரதிநிதித்துவப்படுத்திய நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2003 இறப்புகள்
பகுப்பு:1939 பிறப்புகள்
பகுப்பு:கர்நாடக அரசியல்வாதிகள்
பகுப்பு:மாநிலங்களவை உறுப்பினர்கள்
வித்யா பெனிவால்

**வித்யா பெனிவால்** (*Vidya Beniwal*) என்பவர் ஓர் இந்திய அரசியல்வாதியும் நாடாளுமன்ற மாநிலங்களவை மேனாள் உறுப்பினரும் ஆவார். இவர் ஜனதா தளம் கட்சியினைச் சார்ந்தவர். இந்திய நாடாளுமன்றத்தின் மேலவையான மாநிலங்களவையில் அரியானாவை பிரதிநிதித்துவப்படுத்திய நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:அரியானா அரசியல்வாதிகள்
பகுப்பு:மாநிலங்களவை உறுப்பினர்கள்
சரளா பதௌரியா

**சரளா பதௌரியா** (*Sarla Bhadauria*)(1921-2006) என்பவர் ஓர் இந்திய அரசியல்வாதியும் நாடாளுமன்ற மாநிலங்களவை மேனாள் உறுப்பினரும் ஆவார். இவர் சம்யுக்தா சோசலிஸ்ட் கட்சியின் உறுப்பினர் ஆவார். இந்தியாவின் நாடாளுமன்றத்தின் மேல் சபையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்திய நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:2006 இறப்புகள்
பகுப்பு:1921 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:மாநிலங்களவை உறுப்பினர்கள்
தீட்டா சிந்து

**தீட்டா சிந்து** (θ Ind) என்பது சிந்து விண்மீன் குழுவில் உள்ள ஒரு  இரும  விண்மீனாகும் .  இதன் தோற்றப் பொலிவுப் பருமை 4.40. இது இடமாறு அடிப்படையில் தோராயமாக 98.8 ஒளி ஆண்டுகள் தொலைவில் உள்ளது.  சிறிய  இணை, B, G0V வகை (மஞ்சள் முதன்மை வரிசை). 6.71  வில்நொடிகள் பிரிப்பின் போது 7.18 தோற்றப் பொலிவுப் பருமை  கொண்டுள்ளது.   அண்மைய  நோக்கீடுகள் Aa வகை Ab வகை கூறுகளுடன் சுற்றும் முதன்மை வரிசை  இரும விண்மீன்கள் ஆகும். இவர்ரின் பிரிப்பு 0.0617 வில்நொடிகள் ஆகும்.  மதிப்பிடப்பட்ட வட்டணைக் காலம் சுமார் 1.3 ஆண்டுகள் ஆகும்.  

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:சிந்து விண்மீன்குழாம்
பகுப்பு:இரும விண்மீன்கள்
எக்சு2 சென்டாரி

**x <sup>2</sup> சென்டாரி** (**x<sup>2</sup> Centauri)** என்பது சென்டாரசு விண்மீன் குழுவில் அமைந்துள்ள ஒருவிண்மீன் . இது **HD 108114,** **HR 4724**  ஆகிய பெயர்களாலும் அறியப்படுகிறது.  விண்மீனின் தோற்றப் பொலிவு பருமை சுமார் 5.7 ஆகும், அதாவது சிறந்த நோக்கீட்டு நிலைமைகளின் கீழ் அது வெற்றுக் கண்ணுக்கே தெரியும். அதன்  தொலைவு சுமார் 440 ஒளி ஆண்டுகள் (140 புடைநொடிகள் ) ஆகும், அதன் இடமாறு அடிப்படையில் கிப்பர்கோசு வானியல் செயற்கைக்கோளால் அளவிடப்படுகிறது. 

x 2 சென்டாரியின் கதிர்நிரல் வகை B9IV/V ஆகும், அதாவது இது பிந்தைய B-வகை முதன்மை வரிசை விண்மீன் அல்லது துணைப் பெருமீனாகும் . இந்த வகை  விண்மீன்கள் சூரியனை விட சில மடங்கு அதிக எடை கொண்டவை;  மேலும் 10,000 முதல் 30,000 K வரை விளைவுறு வெப்பநிலையைக் கொண்டுள்ளன. x 2 சென்டாரியின் வெப்பநிலை சுமார் 11,500 K.  விண்மீன் x  சென்டாரி, x 2  சென்டாரி இலிருந்து சுமார் 0.4 ′ தொலைவில் உள்ளது, இரண்டுக்கும் இருப்பது போல x 2 சென்டாரிi உடன்  இயல் ஈரும விண்மீன் அமைப்பை உருவாக்கலாம் அல்லது உருவாக்காமலும் போகலாம்.  இவை ஒத்த சரியான இயக்கங்கலையும் தொலைவுகளையும் பெற்றுள்ளன. 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:சென்டாரசு விண்மீன்குழாம்
ஃபை2 கேன்கிரி

**பை <sup>2</sup> கடகம்(φ<sup>2</sup> Cancri)** என்பது கடகம்(நண்டு)  எனும் ஓரை விண்மீன்  குழுவில் உள்ள ஒரு  இரும  விண்மினாகும், இது  புவியிலிருந்து சுமார் 280 ஒளி ஆண்டுகள் தொலைவில் உள்ளது. இரண்டு  உறுப்புகளும் வெள்ளை A-வகை முதன்மை வரிசை குறுமீன்கள் ஆகும். இவை  தோற்றப் பொலிவில் +6.3 பருமை உள்ளவை. அவை வானத்தில் 5.126  வில்நொடிகளால் பிரிக்கப்படுகின்றன, அவற்றின் சராசரி தோற்றப் பொலிவு +5.55 பருமை ஆகும். 

## மேற்கோள்கள்

பகுப்பு:இரும விண்மீன்கள்
பகுப்பு:கடகம் விண்மீன்குழாம்
பகுப்பு:முதன்மை வரிசை விண்மீன்கள்
தீட்டா ஓவியர்மீன்

**தீட்டா  ஓவியர்மீன்** (θ Pic) என்பது  ஓவியர்மீன்   விண்மீன் குழுவில் உள்ள ஒரு  விண்மீன் ஆகும் .

தீட்டா ஓவியர்மீன் என்பது பன்மை விண்மீன் அமைப்பு : AB: 7.0, 7.5; PA 152°, பிரிப்பு 0.2" C: 7.0; PA 287°, பிரிப்பு 38".

தீட்டா  ஓவியர்மீன் அமைப்பு மொத்தம் 4 விண்மீன்களைக் கொண்டுள்ளது.  தீட்டா  ஓவியர்மீன் சி (HD 35859), சுமார் 6.77  தோற்றப் பொலிவுப் பருமை கொண்ட  A2V வகை விண்மீன் ஆகும்.  முதன்மை அமைப்பான தீட்டா  ஓவியர்மீன் AB இலிருந்து ஒரு சிறிய தொலைநோக்கி மூலம் பார்வைக்கு வேறுபடுத்தி அறியலாம்; AB இலிருந்து அதன் கோணப் பிரிப்பு 38.3  வில்நொடிகள் ஆகும்.  தீட்டா  ஓவியர்மீன் AB, இதையொட்டி, 6.76 A0V வகை முதன்மை வரிசை விண்மீன் ஆகும்.  இது 7.40  தோற்றப் பொலிவுப் பருமையுடன் 0.287 வில்நொடிகளால்  பிரிக்கப்பட்டுள்லது. 123.2 ஆண்டு வட்டணை அலைவுநேரமும் 0.692 மையப்பிறழ்வும் கொண்டுள்ளது. அவற்றில் ஒன்று பிரிக்கப்படாத  கதிர்நிரல்பதிவு  இரும விண்மீனாகும். 

தீட்டா   ஓவியர்மீன் பி  எச்டி 35859, ஹிப் 25298, எஸ்ஏஓ 233964 எனவும் வழங்குகிறது

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:ஓவியர்மீன்
பகுப்பு:மூவிண்மீன்கள்
கிளிகொல்லூர்

**கிளிகொல்லூர்** (*Kilikollur*) என்பது இந்தியாவின் கேரளாவில் கொல்லம் மாவட்டத்தில் உள்ள ஒரு புறநகர் பகுதியாகும்.   இப்பகுதி ஒரு முந்திரி தொழில் மையமாக உள்ளது, கிளிகொல்லூர் வாகன   உற்பத்தியின் மையமாகவும் உள்ளது.

தேசிய நெடுஞ்சாலை 744 கிள்ளிகொல்லூர் வழியாக செல்கிறது. கொல்லம், பரவூர், புனலூர், திருவனந்தபுரம், கன்னியாகுமரி, எர்ணாகுளம் மற்றும் குருவாயூர் ஆகிய இடங்களுக்குச் செல்லும் இரயில்களுக்கான இரயில் நிறுத்தமாக கிளிகொல்லூர் இரயில் நிலையம் உள்ளது.

தங்கல் குஞ்சு முசலியார் பொறியியல் கல்லூரி கிளிகொல்லூரில் உள்ளது. கொல்லம் மாநகராட்சியின் மண்டல அலுவலகமும் அருகில் அமைந்துள்ளது.

## கொல்லம் மாநகராட்சியுடன் கிளிகொல்லூர்
கிளிகொல்லூர் ஒர் ஊராட்சியாக 1953 ஆம் ஆண்டில் உருவாக்கப்பட்டது. 11.24 சதுரகிலோமீட்டர் பரப்பளவில் கொல்லம் மாவட்டத்தில் உள்ள அஞ்சலுமூடு தொகுதியில்  கிளிகொல்லூர் சேர்க்கப்பட்டது. குறைந்தது கி.பி 851 முதல் கொல்லம் இந்தியாவில் வணிக மையமாக இருந்து வருகிறது. 2000-ஆம் ஆண்டு கொல்லம் நகராட்சி மாநகராட்சியாக தரம் உயர்த்தப்பட்டபோது, கிள்ளிகொல்லூரும் மாநகராட்சியுடன் இணைக்கப்பட்டது.

## அமைவிடம்
* கொல்லம் சந்திப்பு இரயில் நிலையம் - 5.5&nbsp;கி.மீ
* அந்தமுக்கம் நகர பேருந்து நிலையம் - 6&nbsp;கி.மீ
* கொல்லம் கேரள மாநில போக்குவரத்துக் கழகப்  பேருந்து நிலையம் - 6.5&nbsp;கி.மீ
* கொல்லம் துறைமுகம் - 8&nbsp;கி.மீ
* சின்னக்கடை - 5.5&nbsp;கி.மீ.
* தங்கசேரி - 8.2&nbsp;கி.மீ

## மேலும் பார்க்கவும்
* கொல்லம் சந்திப்பு ரயில் நிலையம் 3&nbsp;கி.மீ
* அந்தமுக்கம் நகர பேருந்து நிலையம் 4 கி.மீ

## மேற்கோள்கள்

பகுப்பு:Coordinates on Wikidata
பகுப்பு:கொல்லம் மாவட்டம்
கரிங்காட்டுகாவு தேவி கோயில்

**கரிங்காட்டுகாவு தேவி கோயில்**, இந்தியாவின் கேரளா, செங்கனூர் வட்டத்தில் பிரயார் கிராமத்தில் பம்பை ஆற்றின் கரையில் அமைந்துள்ளது. இக்கோயிலில் துர்க்கை, பத்ரகாளி ஆகியோர் உள்ளனர். 

## விழாக்கள்
மலையாள நாட்காட்டியின் மீனா மாதத்தில் (மார்ச்) இங்கு வருடாந்திர திருவிழா கொண்டாடப்படுகிறது. இக்கோயிலின் முக்கியமான நாள் கார்த்திகை ஆகும்.

## மேற்கோள்கள்

பகுப்பு:ஆலப்புழை மாவட்டத்திலுள்ள அம்மன் கோயில்கள்
கார்த்யாயனி தேவி கோயில், சேர்த்தலா

**சேர்த்தலா கார்த்யாயனி தேவி கோயில்**  இந்தியாவில் கேரள மாநிலத்தில் உள்ள ஒரு புகழ்பெற்ற இந்து கோயில் ஆகும். இரட்டியும் தாடியும் இக்கோயிலின் புகழ்பெற்ற விழாக்களாகும். இக்கோயிலின் பூரம் வழிபாடு கேரளாவின் இரண்டாவது பிரபலமான பூரம் விழாவாகக் கருதப்படுகிறது.

## புராணங்கள்,  நம்பிக்கைகள்
புகழ்பெற்ற இந்திய துறவி வில்வமங்கலம் சுவாமியார் இக்கோயிலின் மூலவரைவியை பிரதிஷ்டை செய்ததாக நம்பப்படுகிறது.  திருவனந்தபுரம்   பத்மநாப சுவாமி கோயிலின் மூலவரான 'பத்மநாப சுவாமி'யை பிரதிஷ்டை செய்துவிட்டுத் திரும்பிச் செல்லும் வழியில் இவ்விடத்தில் தேவியை தரிசனம் செய்து, இத்தலத்தில் மூலவரை பிரதிஷ்டை செய்தார் என்பது பிரபலமான நம்பிக்கையாகும்.  இம்மூலவர் 'மாங்கல்ய தாயினி' என்றும் புகழ் பெற்றுள்ளார். அவர் பக்தர்களுக்கு நலனையும், செழிப்பையும் வழங்குவதோடு பெண்களின் திருமணத்திற்குத் தடைகளை நீக்கி அருள்பாலிக்கிறார்.

## திருவிழாக்கள்
பொதுவாக கேரளாவின் பிற கோயில்களில் காணப்படுகின்ற ஆண்டுக்கு ஒருமுறை நடக்கின்ற சடங்கான 'ஆராட்டு' இங்கு கொண்டாடப்படுகிறது. விழாக்காலத்தில் சோட்டாணிக்கரா தேவி கோயிலில்  தினமும் ஆராட்டு நடைபெறுகிறது. இக்கோயிலில் ஆண்டு விழாவின் போது தினமும் இரண்டு முறை ஆறாட்டு நடைபெறுகிறது. மலையாள மாதமான விருச்சிகத்தின் கார்த்திகை நட்சத்திர நாளும் இங்கு விழா கொண்டாடப்படுகின்ற சிறப்பான நாளாகும்.

## மேலும் பார்க்கவும்
ஆனந்தவல்லீஸ்வரம் கோவில், கொல்லம் ஸ்ரீவராஹம் லட்சுமி வராஹ கோவில், திருவனந்தபுரம்

## மேற்கோள்கள்

## வெளி இணைப்புகள்
சேர்த்தலா கார்த்யாயனி தேவி கோயில்- http://kerala-delightfulartsandculture.blogspot.in/2012/03/cherthala-karthayani-devi-temple.html
பகுப்பு:ஆலப்புழை மாவட்டத்திலுள்ள அம்மன் கோயில்கள்
பகுப்பு:Coordinates on Wikidata
குட்டிக்காட்டு பத்ரகாளி தேவி கோயில்

thumb|குட்டிக்காட்டு பத்ரகாளி தேவி
**குட்டிக்காட்டு பத்ரகாளி தேவி கோயில்** இந்தியாவில் கேரளா மாநிலம் ஆலப்புழா மாவட்டம்  சேர்த்தலாவில் உள்ள பத்ரகாளி கோயில்களில் ஒன்றாகும். 

## அமைவிடம்
இக்கோயில்  NH 47 ன்  அர்த்துங்கல் பைபாஸில் இருந்து மேற்கே 1 கிலோமீட்டர் தொலைவில் சேர்த்தலாவில் உள்ளது.

## குங்குமக்கலசம்
குழந்தைப்பேறு, செல்வம், வளமை ஆகியவற்றை விரும்பி வேண்டுவோருக்காக இக்கோயிலில் ஒவ்வொரு மாதமும் முதல் ஞாயிற்றுக்கிழமை குங்குமக்கலசம் நடத்தப்பெறுகிறது. இக்கோயிலின் விழா பிரசாதம் ஒட்டு என்றழைக்கப்படுகிறது. 

## மேற்கோள்கள்

பகுப்பு:ஆலப்புழை மாவட்டத்திலுள்ள அம்மன் கோயில்கள்
மாவேலிக்கரை மருதாட்சி தேவி கோயில்

**மாவேலிக்கரை மருதாட்சி தேவி கோயில்**, இந்தியாவின் கேரளா மாநிலத்தில் உள்ள ஒரு இந்துக் கோயிலாகும். இக்கோயிலின் மூலவர் மருதாட்சி தேவி ஆவார். இக்கோயில் மாவேலிக்கரை என்னுமிடத்தில் அமைந்துள்ளது. 

## மேற்கோள்கள்

பகுப்பு:ஆலப்புழை மாவட்டத்திலுள்ள அம்மன் கோயில்கள்
பகுப்பு:Coordinates on Wikidata
நாலுகுளங்கரா மகாதேவி கோயில்

**நாலுகுளங்கரா மகாதேவி கோயில்**  இந்தியாவின் கேரளாவில் உள்ள குத்தியாதோடு பஞ்சாயத்தில் அமைந்துள்ள கோயிலாகும். இது ஆலப்புழாவில் உள்ள ஒரு முக்கியமான தேவி கோயிலாகக் கருதப்படுகிறது. இது பட்டுகுளங்கரை சந்திப்பிலிருந்து 1 கி.மீ. தொலைவில் இல் அமைந்துள்ளது.

## மூலவர், துணைத்தெய்வங்கள்
இங்கு நாலுகுளங்கர அம்மா என்று பிரபலமாக அறியப்படுகின்ற பத்ரகாளி உள்ளார். மேலும் சிவன், சுப்ரமணியன், பாலபத்ரா, சரஸ்வதி ஆகியோரும் உள்ளனர்.

## விழாக்கள்
நாலுகுளங்கரா பூரம் எனப்படுகின்ற  கோயில் திருவிழா (கொடியேற்று உல்சவம் - மலையாள நாட்காட்டி மகரம் - மாகோம் தோசல், பூரம்) ஆண்டுதோறும் இக்கோயிலில் கொண்டாடப்படுகிறது. விருச்சிகம் 1வது பொங்கலை பெண்களுக்கான விழாவாகும். பொங்கலும் இங்கு சிறப்பாகக் கொண்டாடப்படுகிறது.

## மேற்கோள்கள்

பகுப்பு:ஆலப்புழை மாவட்டத்திலுள்ள அம்மன் கோயில்கள்
பகுப்பு:Coordinates on Wikidata
சீட்டா2 தேனீ

**சீட்டா <sup>2</sup> தேனீ**, (ζ 2 Muscae)(ζ 2 Muscaeஇலிருந்து லத்தீன் மயமாக்கப்பட்டது), இது தேனீ தெற்கு விண்மீன் குழுவில் உள்ள ஒரு விண்மீன் ஆகும். இதன் தோற்றப் பொலிவுப் பருமை 5.16. இது புவியிலிருந்து 330 ஒளியாண்டுகள் தொலைவில் உள்ள A5V வகையின் வெள்ளை நிற முதன்மை வரிசை  விண்மீனாகும். இந்த விண்மீன் தொகுப்பில் உள்ள பல நட்சத்திரங்களைப் போலவே, இது விருட்சிக- சென்டாரசு கூட்டிணைவின் கீழ் சென்டாரஸ்- சிலுவை துணைக்குழுவில் உறுப்பாக உள்ளது. இது விண்மீன் முழுவதும் பொதுவான தோற்றம் மற்றும் சரியான இயக்கத்தைப் பகிர்ந்து கொள்ளும் முதன்மை சூடான நீல-வெண்  விண்மீன்களின் குழுவாகும். இது 0.5 மற்றும் 32.4வில் விநாடிகள்  தொலைவில் மங்கலான துணையுள்ள மூவிண்மீன் அமைப்பின் ஒரு பகுதியாகும். முந்தையது அகச்சிவப்புக் கதிர் வாயிலாகும்,  பிந்தையது 10.7 தோற்றப் பொலிவுப் பருமை கொண்டுள்ளது.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:தேனீமீன்
பகுப்பு:தேனீ தெற்கு விண்மீன்குழாம்
கனிச்சுகுளங்கரை தேவி கோயில்

thumb|கனிச்சுகுளங்கரை தேவி கோயில்
**கனிச்சுகுளங்கரை தேவி கோயில்** இந்தியாவின் கேரள மாநிலம் ஆலப்புழா மாவட்டத்தில் செர்தலா அருகே அமைந்துள்ள இந்து தாய் தெய்வமான பகவதியின் புகழ்பெற்ற கோயிலாகும்.  இக்கோயில் கனிச்சுகுளங்கரா பகவதி கோயில் என குறிப்பிடப்படுகிறது  இங்கு மலையாள கும்பம் மாதத்தில் திருவோணம் நாளில் முக்கிய திருவிழா கொண்டாடப்படுகிறது. இக்கோயிலின்  'சிக்கரா', 'பொங்கல்', 'தூக்க சாடு', வாண வேடிக்கை போன்றவைபிரபலமானது. இக்கோயில் சேர்தலாவிலிருந்து 7.5&nbsp; கி.மீ. தொலைவிலும், ஆலப்புழாவிலிருந்து 17&nbsp;கி.மீ. தொலைவிலும் அமைந்துள்ளது.

## மேற்கோள்கள்

## படத்தொகுப்பு


Gurumandiram at Kanichukulangara Devi Temple.jpg|குருமந்திரம்
File:Gurumandiram at Kanichukulangara Devi Temple 02.jpg|முகப்பு
Kanichukulangara Devi Temple 04.jpg|கோயில்



பகுப்பு:ஆலப்புழை மாவட்டத்திலுள்ள அம்மன் கோயில்கள்
மல்லதேவன்

**மல்லதேவன்** (Malladeva)  கர்னாட் வம்சத்தைச் சேர்ந்த மன்னன் நான்யதேவாவின் மகனும் மிதிலையின் இளவரசனும் ஆவார். சில அறிஞர்களின் கூற்றுப்படி, மல்லதேவன் "மிதிலையின் மறக்கப்பட்ட ராஜா" என்று குறிப்பிடப்படுகிறார். ஏனெனில் பெரும்பாலான பதிவுகள் மற்றும் மரபுகள் இவரது சகோதரர் கங்கதேவன் தனது தந்தைக்குப் பிறகு வம்சத்தின் ஆட்சியாளராக வந்ததாகக் குறிப்பிடுகின்றன. ஆயினும்கூட, மல்லதேவன் தனது சொந்த கோட்டையை நவீனகால பீகாரில் உள்ள தர்பங்காவில் உள்ள பீட்-பகவான்பூர் கிராமத்தில் நிறுவியதாகத் தெரிகிறது. கிராமத்தில், "ஓம் சிறீ மல்லதேவஸ்யா" என்று எழுதப்பட்ட கல்வெட்டு கண்டுபிடிக்கப்பட்டது. மேலும், பல கர்னாட் கால சிற்பங்கள் இப்பகுதியில் கண்டுபிடிக்கப்பட்டுள்ளன.

கவிஞரான வித்யாபதியின் படைப்பிலும் மல்லதேவன் குறிப்பிடப்பட்டுள்ளார். அவர் கன்னோஜ் மன்னர் ஜெயச்சந்திரனின் இராணுவத்தில் பணியாற்றிய ஒரு "வீரன்" என்று வர்ணித்தார். இவர் தனது சகோதரர் கங்கதேவனுடன் நல்ல உறவில் இல்லை என்று உள்ளூர் பாரம்பரியம் உறுதிப்படுத்துகிறது. பூர்ணியா மாவட்டத்தில் உள்ள மால்திகா மற்றும் சுபௌல் மாவட்டத்தில் உள்ள மல்காட் கிராமங்கள் மல்லதேவனால் நிறுவப்பட்டவை என்றும் நாட்டுப்புற பாரம்பரியம் கூருகிறது. பீட்-பகவான்பூர் கிராமம் இன்று கந்தவாரிய ராஜபுத்திரர்களின் முக்கிய குடும்பத்தின் தாயகமாக உள்ளது. அவர்கள் மல்லதேவனின் வழித்தோன்றல் என்று சிலர் கருதுகின்றனர்.

## மேற்கோள்கள்

பகுப்பு:நேபாள வரலாறு
பகுப்பு:பீகார் வரலாறு
வெ. இராமபத்ர நாயுடு

திவான் பகதூர் வெ. இராமபத்ர நாயுடு (*Rama Bhadra Naidu*, டிசம்பர் 23, 1873 - டிசம்பர் 26, 1929) என்பவர் வடகரை மற்றும் தொட்டப்பநாயக்கனூர்  ஜமீனின் ஜமீந்தார் ஆவார். இவர் மெட்ராஸ் லெஜிஸ்லேட்டிவ் கவுன்சிலின் உறுப்பினராக இருந்துள்ளார். நீதிக் கட்சியின் முக்கியத்  தலைவர்களுள் இவரும் ஒருவர். 1908 ஆம் ஆண்டு திவான் பகதூர் என்னும் பட்டம் இவருக்கு வழங்கப்பட்டது.
## வாழ்க்கைச் சுருக்கம்
வடகரை ஜமீந்தார் வெங்கடசாமி நாயக்கர் மற்றும் கனகம்மா தம்பதியினருக்கு 1873 டிசம்பர் 23 அன்று மகனாக பெரியகுளத்தில் பிறந்தார். இவரது மூதாதையரான இராமபத்ர நாயக்கர், நாகம நாயக்கரின் நெருங்கிய உறவினர் ஆவார். இவர் பலிஜா இனக்குழுவைச் சேர்த்தவர். இவர் தனது உறவினரான விசுவநாத நாயக்கரிடம் இராணுவத் தளபதியாக  பணிபுரிந்தார். இராமபத்ர நாயுடுவின் மகன் நாகம
இராமபத்ர நாயுடு, இந்திய பிராந்திய படையின் அதிகாரியாக பணியாற்றியவர்.

## பொறுப்புகள்
* 1902 - நிறுவன தலைவர், விக்டோரியா நினைவு மேல்நிலை பள்ளி, பெரியகுளம்
* 1904 - தலைவர், பெரியகுளம் நகராண்மைக் கழகம்  
* 1908 - தலைவர், பெரியகுளம் கூட்டுறவு சங்கம்
* 1910 - உறுப்பினர், மெட்ராஸ் லெஜிஸ்லேட்டிவ் கவுன்சில்

## இறப்பு
இவர் உடல் நலக் குறைவு காரணமாக 1929 டிசம்பர் 26 வியாழக்கிழமை அன்று காலமானார்.

## மேற்கோள்கள்

பகுப்பு:நீதிக்கட்சித் தலைவர்கள்
பகுப்பு:1873 பிறப்புகள்
பகுப்பு:1929 இறப்புகள்
நேபாளத்தின் வம்சாவளி

**நேபாளத்தின் நாளாகமம்** (*Chronicles of Nepal*) அல்லது **நேபாளத்தின் வம்சாவளி** என்பது நேபாள வரலாறு மற்றும் அதன் வரலாற்று பாரம்பரியம் பற்றி அறியப்படும் ஒரு விரிவான பரம்பரைப் பதிவுகள் ஆகும். இந்திய துணைக் கண்டத்தில் தனித்துவமான பாரம்பரிய கதைகளைப் பிரதிபலிக்கும் நூல்களின் வரிசைகளை வம்சாவளி என அழைக்கப்படுகின்றன  இதிகாச புராண பாரம்பரியத்தின் தொடர்ச்சியாக   இந்திய துணைக் கண்டத்தில் பரவலாக, மற்ற வரலாற்று ஆதாரங்கள் இல்லாத இடங்களில் இந்த எழுத்துக்கள் பெரும்பாலும் குறிப்பிடப்படுகின்றன. ஒரு தனித்துவமான வரலாற்றுக் கதையாக, அவர்கள் கடந்த காலத்தைப் பற்றி பரந்த அர்த்தத்தில் பிரதிபலிக்க நிறைய இருக்கிறது. நேபாளத்தில், இத்தகைய நாளேடுகள் ஏராளமாகவும், வரலாற்று முக்கியத்துவம் வாய்ந்தவையாகவும் உள்ளன. ஆனால்  குறைவாகவே ஆய்வு செய்யப்பட்டுள்ளன. இந்தத் துறை இன்னும் முழுமையாக ஆராயப்படவில்லை.  மேலும் இது கடந்த காலத்தைப் பற்றிய சுவாரசியமான மற்றும் நம்பகமான (அல்லது சில சமயங்களில் மிகவும் நம்பகத்தன்மை வாய்ந்த) தகவல்களை பிரதிபலிக்கும் சாத்தியம் உள்ளது. 

வம்சாவளிகள், சொற்பிறப்பியல் ரீதியாக, சில *வம்சங்களில்* ( கோத்திரம் அல்லது குலம், பொதுவாக வம்சாவளி) வந்த நபர்களின் பட்டியலை மட்டுமே குறிக்கின்றன. 

## நேபாளத்தின் பிரபலமான நாளாகமம் (வம்சாவளிகள்).

## மேற்கோள்கள்

பகுப்பு:நேபாள வரலாறு
அததொ-பி-9

|- bgcolor="#FFFAFA"
| **Equatorial [** g **]** || 201,21 m/s<sup>2</sup>

**அததொ-பி-9** (**HAT-P-9)** என்பது அவுரிகா விண்மீன் குழுவில் சுமார் 1500 ஒளி ஆண்டுகள் தொலைவில் உள்ள 12 F வகை விண்மீனாகும் .  MMT ஆய்வகத்தில் தகவமைப்பு ஒளியியலைப் பயன்படுத்திச் செய்த  இரும இணை  விண்மீனுக்கான தேடல் எதிர்மறையாக முடிந்தது. 

அததொ-பி-9 என்ற விண்மீனுக்குத் தெவெல் என்ற **பெயர்**. பன்னாட்டு வானியல் ஒன்றியத்தின் 100 ஆவது ஆண்டு விழாவின் போது இசுரேலின் புற உலகங்கல் பெயர் பரப்புரையில் தேர்ந்தெடுக்கப்பட்டது. *தேவெல்* என்ற எபிரேயச் சொல்லின் பொருள் "உலகம்" அல்லது " புடவி " என்பதாகும்.  

## கோள் அமைப்பு
தாய் விண்மீனை அததொ-பி-9 பி என்ற  ஒரு புறக்கோள் 2008வ் ஜூன் 26 அன்று  கோள்கடப்புமுறை  வழி கண்டுபிடிக்கப்பட்டது.

 

## மேலும் பார்க்கவும்

* அததொ  வலைப்பிணையத் திட்டம் அல்லது *அததொ*
* சூரியப் புறக்கோள்களின் பட்டியல்

## External links
* Image HAT-P-9
* 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு: ஔரிகா (விண்மீன்குழாம்)
பட்டம்பலம் தேவி கோயில்

**பட்டம்பலம் தேவி கோயில்** என்பது இந்தியாவின் கேரளாவில் ஆலப்புழையின் மாணார் நகரில் உள்ள ஒரு தேவி கோவில் ஆகும். 

## மூலவர், துணைத்தெய்வங்கள்
இக்கோயிலின் மூலவர் பத்ரகாளி ஆவார். இந்த பத்ரகாளியை வலிய அம்மா ("பெரிய தாய்") என்றும் அழைக்கின்றனர். இங்கு பத்ரா, கணபதி, கோசால கிருஷ்ணர் ஆகியோர் துணைத்தெய்வங்களாக உள்ளனர். 

## விழா
இக்கோவிலின் முக்கிய சடங்கு அன்பொலி வழிபாடாகும். அவ்விழாவின்போது ஆண்டுதோறும் மேட மாதத்தில் 10 முதல் 27 ஆம் நாள் வரை 18 நாட்கள் திருவிழா சிறப்பாக நடைபெறும்.

## மேலும் பார்க்கவும்
* கேரளாவின் கோவில்கள்

## மேற்கோள்கள்

## வெளி இணைப்புகள்
* கோயிலின் அதிகாரப்பூர்வ இணையதளம்

பகுப்பு:ஆலப்புழை மாவட்டத்திலுள்ள அம்மன் கோயில்கள்
பா. ச. நஞ்சுண்டையா

**பா. ச. நஞ்சுண்டையா** (*B. C. Nanjundaiya*)(பிறப்பு: சனவரி 17, 1913) ஓர் இந்திய அரசியல்வாதியும் மைசூர் (தற்போது கருநாடகம்) மாநிலத்தைச் சேர்ந்த இந்திய நாடாளுமன்றத்தின் மேல்சபையான மாநிலங்களவையின் முன்னாள் உறுப்பினர் ஆவார்.

## தனிப்பட்ட வாழ்க்கை
பா. ச. நஞ்சுண்டைய்யா 1913ஆம் ஆண்டு சனவரி 17ஆம் தேதி பிறந்தார். சிறீ பாவிக்கட்டை சன்னபசப்பா இவரின் தந்தை.

பா. ச. நஞ்சுண்டய்யா பி. அம்பாபாயை மணந்தார். இந்த தம்பதியருக்கு 3 மகன்கள் மற்றும் 4 மகள்கள் உள்ளனர்.

## வகித்தப் பதவிகள்

## மேற்கோள்கள்

பகுப்பு:மைசூர் நபர்கள்
பகுப்பு:1913 பிறப்புகள்
பகுப்பு:மாநிலங்களவை உறுப்பினர்கள்
மோனிகா தாசு

**மோனிகா தாசு** (*Monika Das*) ஓர் இந்திய அரசியல்வாதியும் நாடாளுமன்ற மேலவையின் முன்னாள் உறுப்பினர் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். தாசு இந்திய நாடாளுமன்றத்தின் மேல்சபையான மாநிலங்களவையின் கருநாடகம் மாநிலத்தினைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:கர்நாடக அரசியல்வாதிகள்
பகுப்பு:மாநிலங்களவை உறுப்பினர்கள்
அததொ எசு-3

**அததொ எசு-3** என்பது      தொலைவில் உள்ள F-வகை முதன்மை வரிசை விண்மீனாகும் . அதன் மேற்பரப்பு வெப்பநிலை 6351   K ஆகும். HATS-3 அதன்  அடர்தனிமங்களின் செறிவில் ஒப்பீட்டளவில் சூரியனை விடகுறைகிறது, பொன்மத்(உலோகத்)தன்மை Fe/H  சுட்டெண் −0.157  ஆகும். ஆனால். இது 3.2   பில்லியன் ஆண்டுகள்  தன் அகவையில் சூரியனை விட சற்று இளையது. 

2016 இல் பன்முகத்தன்மை  HATS-3  அ.ளக்கைக்கு 3.671   வில்நொடிகள் தொலைவில் ஒரு  நட்சத்திர  இணையைக் கண்டறிந்தது. 

## கோள் அமைப்பு
2013 ஆம் ஆண்டில்,  அததொ எசு-3 பி என்று பெயரிடப்பட்ட ஒரு கோள், இறுக்கமான, கிட்டத்தட்ட வட்டணையில் கண்டுபிடிக்கப்பட்டது.  இதன் கோள் வட்டணை  விண்மீனின் நிலநடுவரைத் தளத்துடன் 3   ° மையம்பிறழ்வான கோணத்தில் வைக்கப்படலாம்.  கோள்களின் சமனிலை வெப்பநிலை 1643 K ஆகும். 

## மேற்கோள்கள்

பகுப்பு:கடகம் விண்மீன்குழாம்
பகுப்பு:முதன்மை வரிசை விண்மீன்கள்
கி. செ. தாசப்பா

**கிரல்லி சென்னியா தாசப்பா** (*H. C. Dasappa*) ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் 1957 மற்றும் 1962 ஆம் ஆண்டுகளில் இந்தியத் தேசிய காங்கிரசின் வேட்பாளராக மைசூர் மாநிலத்தில் உள்ள பெங்களூர் மக்களவைத் தொகுதியிலிருந்து பாராளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

1963-64-ல் ஜவஹர்லால் நேருவின் அமைச்சரவையில் இந்தியாவின் இரும்புவழித் துறை அமைச்சராகப் பணியாற்றினார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இந்திய அமைச்சர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1964 இறப்புகள்
பகுப்பு:1894 பிறப்புகள்
படையணிவேட்டம் தேவி கோயில்

**படையணிவேட்டம் தேவி கோயில்** கேரளாவில் உள்ள ஒரு இந்து கோவில் ஆகும். இக்கோயில் தென்னிந்திய மாநிலமான கேரளாவில் ஆலப்புழா மாவட்டத்தில் மாவேலிக்கரா வட்டத்தில் வள்ளிக்குன்னம் என்னுமிடத்தில் அமைந்துள்ளது. மாவேலிக்கரைக்கு தெற்கில் 10 கி.மீ. தொலைவிலும் NH 47 நெடுஞ்சாலையில்  ஓச்சிராவிலிருந்து  கிழக்கில் 9 கி.மீ. தொலைவிலும் உள்ளது. 

## பின்னணி
ஒரு முறை கோயில் விழாவின்போது நடு இரவில் மக்கள் இரு புனிதப் பெண்களை பக்தர்கள் பார்த்தனர். விழாவின் வெளிச்சத்தின்போது அவர்கள் அந்த இருவரைப் பார்த்தனர். பின்னர் அவ்விருவரையும் காணவில்லை. இறையருளால் அவர்கள் துர்க்கை என்றும் பத்ராதேவி என்றும் தெரிய வந்தது.வள்ளிக்குன்னம் படையணிவேட்டம் தேவி கோவில் பல நூற்றாண்டுகளாக உள்ளது. கிராமப்புற மக்களிடையே களரி தெய்வ வழிபாடு பொதுவாக இருந்தது. படையணி, தோட்டம் பாட்டு, களமெழுத்துப் பாட்டு போன்றவை களரி தெய்வத்தின் அருளைப் பெறுவதற்கு மேற்கொள்ளப்படுவதாகும்.

## மேற்கோள்கள்

பகுப்பு:ஆலப்புழை மாவட்டத்திலுள்ள அம்மன் கோயில்கள்
எச்டி 1185

**எச்டி 1185 (HD 1185)** என்பது ஆண்ட்ரோமெடாவின் வடக்கு விண்மீன் குழுவில் உள்ள இரட்டை  விண்மீன்  ஆகும். இது 6.15  தோற்றப் பொலிவுப் பருமையுடன் அமையும்  A2VpSi  வகை  ஒரு வெள்ளை முதன்மை-வரிசை விண்மீனாகும். இது வழக்கத்தை விட வலுவான சிலிக்கான் உறிஞ்சுதல்  வரிகளைக் கொண்டுள்ளது, இதனால் இது ஒரு Ap  விண்மீனாக மாறும்.  9.08 வில்நொடிகள் தொலைவில் உள்ள இதன் இணை விண்மீன், 9.76  தோற்றப் பொலிவுப் பருமையுடன்  வெற்றுக் கண்ணுக்குத் தெரிவதில்லை. இது பொதுவான சரியான இயக்கம், இடமாறு தோற்றப் பிழை ஆகியவற்றை முதன்மை விண்மீனுடன் பகிர்ந்து கொள்கிறது. ஆனால் வட்டணை அளவுருக்கள் இன்னும் அறியப்படவில்லை.

## மேற்கோள்கள்

## வெளி இணைப்புகள்
* Image HD 1185
* http://server3.sky-map.org/starview?object_type=1&object_id=6124

பகுப்பு:அந்திரொமேடா (விண்மீன் குழாம்)
பகுப்பு:இரட்டை விண்மீன்கள்
பகுப்பு:முதன்மை வரிசை விண்மீன்கள்
வர்ண ரத்னாகரம்

**வர்ண ரத்னாகரம்** (*Varna Ratnakara*) அதாவது "விளக்கக் கடல்" என்பது மைதிலி மொழியின் பழமையான உரைநடை ஆகும்.  இது பொது ஊழி 1324 இல் மைதிலி அறிஞரும் கவிஞருமான ஜோதிரீசுவர் தாக்கூரால் எழுதப்பட்டது. ஆசிரியர் கர்னாட் வம்சத்தின் மன்னர் அரிசிம்மதேவனின் ( ஆட்சி. 1304-1324) அரசவையின் ஒரு பகுதியாக இருந்தார். அதன் தலைநகரங்கள் சிம்ரௌங்காத் (இப்போது நேபாளம் ) மற்றும் தர்பங்கா (இப்போது பீகார் ) ஆகிய இரண்டிலும் இருந்தன. 

இந்தப் பணி பல்வேறு பாடங்கள் மற்றும் சூழ்நிலைகளின் விளக்கங்களைக் கொண்டுள்ளது. இது இடைக்கால இந்தியாவின் வாழ்க்கை மற்றும் கலாச்சாரம் பற்றிய மதிப்புமிக்க தகவல்களை வழங்குகிறது.  உரை நகர வர்ணம், நாய்க வர்ணம், அஸ்தான வர்ணம், ரிட்டு வர்ணம், பிரயாண வர்ணம், பதாதி வர்ணம் மற்றும் சம்சான வர்ணம் என ஏழு அலைகளாக பிரிக்கப்பட்டுள்ளது. 84 சித்தர்களின் முழுமையற்ற பட்டியல் 76 பெயர்களைக் கொண்ட உரையில் காணப்படுகிறது. இந்த உரையின் கையெழுத்துப் பிரதி, கொல்கத்தாவில் உள்ள ஆசியச் சமூகத்தில் பாதுகாக்கப்பட்டுள்ளது.

இந்த கலைக்களஞ்சியப் படைப்பில் அபகத்தம் என்ற சொல் முதன்முறையாகப் பயன்படுத்தப்பட்டுள்ளது. பின்னர் மைதிலிக் கவிஞர் வித்யாபதி தனது *கீர்த்திலதா* என்ற கவிதையை அபகத்தத்தில் எழுதினார்.

## நூலாசிரியர்
வர்ண ரத்னாகரம் ஜோதிரீசுவர் தாக்கூரால் எழுதப்பட்டது. இவர், மைதிலி பிராமணக் குடும்பத்தில் பிறந்தவர். இவர் மிதிலையின் கர்னாட் வம்சத்தின் மன்னர் அரிசிம்மதேவரின் அரசவைக் கவிஞர் ஆவார்.

## மேற்கோள்கள்

பகுப்பு:13-ஆம் நூற்றாண்டு நூல்கள்
சத்தீசு சந்திரா (அரசியல்வாதி)

**சத்தீசு சந்திரா** (Satish Chandra (politician))  இந்தியாவைச் சேர்ந்த ஓர்  அரசியல்வாதியாவார். 1917 ஆம் ஆண்டு சனவரி மாதம் 21 ஆம் தேதியன்று இவர் பிறந்தார்.  இந்திய தேசிய காங்கிரசு  கட்சியின்  உறுப்பினராக உத்தரபிரதேசத்தின் பரேலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.    நேரு அமைச்சகத்தில் 1952-1955 ஆம் ஆண்டுகளில் பாதுகாப்பு துணை அமைச்சராகவும், 1955-1957 ஆம் ஆண்டுகளில் உற்பத்திக்கான துணை அமைச்சராகவும், 1957-1962  ஆம் ஆண்டுகளில் வர்த்தகம் மற்றும் தொழில்துறை துணை அமைச்சராகவும் இருந்தார்.

சத்தீசு சந்திரா 5 ஜனவரி 1990 ஆம் ஆண்டு சனவரி மாதம் 5 ஆம் தேதியன்று  தனது 72ஆவது வயதில் இறந்தார் 

## மேற்கோள்கள்

## புற இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1990 இறப்புகள்
பகுப்பு:1917 பிறப்புகள்
பனையன்னூர்காவு தேவி கோயில்

**பனையன்னூர்காவு தேவி கோயில்** கேரளாவில் பம்பா நதிக்கரையில் அமைந்துள்ள கோயில் ஆகும். இது  இம்மாநிலத்தில் உள்ள முக்கிய திரிபுரசுந்தரி கோயில்களில் ஒன்றாகக் கருதப்படுகிறது. ஆலப்புழையில் உள்ள இப்பகுதி சுட்டநாடு என்றழைக்கப்படுகிறது. பின்னர் பரசுராமர் அதை புதுப்பித்தார்.  வசிஷ்டர் மூல மந்திரங்களை உச்சரித்து, புதிய மூலவரை அமைத்தார். 

பரசுராமர் ஆந்தி மாநிலத்திலுள்ள பத்ராசலத்திலிருந்து பிராமணர்களை அழைத்து வந்து  திரிபுரசுந்தரியின் வேத,  மந்திர பூசைகளை நடத்த ஏற்பாடு செய்தார். அவர்களுக்கு ரகசிய மூல மந்திரங்களைக் கூறினார்.அதே பாரம்பரியத்தை அடிப்படையாகக்கொண்டு மந்திரங்களும், பூசைகளும்  தற்போதும் செய்யப்பட்டு வருகின்றன.

## மேற்கோள்கள்

## வெளி இணைப்புகள்

பகுப்பு:ஆலப்புழை மாவட்டத்திலுள்ள அம்மன் கோயில்கள்
எச்டி 42222

**எச்டி 4222 (HD 4222)** என்பது AV2 வகை முதன்மை வரிசை இண்மீனாகும், இது காசியோபியா விண்மீன் குழுவில் அமைந்துள்ளது. மேலும், புவியிலிருந்து 351.47 ஒளி ஆண்டுகள் தொலைவில் அமைந்துள்ளது. இந்த விண்மீனுக்கு தற்போது அறியப்பட்ட புறக்கோள்கள் எதுவும் இல்லை. இது வெறும் கண்ணுக்குத் தெரியும். 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:காசியோப்பியா விண்மீன்குழாம்
ஜோதிரீசுவர் தாக்கூர்

**ஜோதிரீசுவர் தாக்கூர்** (*Jyotirishwar Thakur*) (1260-1340)  ஓர் மைதிலிக் கவிஞரும், நாடக ஆசிரியரும், இசைக்கலைஞரும் ஆவார்.  ஆரம்பகால மைதிலி மற்றும் சமசுகிருத எழுத்தாளரான இவர், வர்ண ரத்னாகரம் என்ற தனது இலக்கியப் படைப்புக்காக அறியப்பட்டவர்.  

## வாழ்க்கை
ஜோதிரீசுவர், ராமேசுவரரின் மகனும், தீரேசுவரரின் பேரனும் ஆவார்.  இவர் மிதிலையின் கர்னாட் வம்சத்தின் மன்னர் அரிசிம்மதேவனின் (ஆட்சி; 1300-1324)  அரசவைக் கவிஞராக இருந்தார். 

## முக்கிய படைப்புகள்
மைதிலி மொழியில் இவரது மிக முக்கியமான படைப்பான வர்ண ரத்னாகரம் (1324) என்பது உரைநடையில் ஒரு கலைக்களஞ்சியப் படைப்பாகும். இந்தப் பணி பல்வேறு பாடங்கள் மற்றும் சூழ்நிலைகளின் விளக்கங்களைக் கொண்டுள்ளது. இது இடைக்கால இந்தியாவின் வாழ்க்கை மற்றும் கலாச்சாரம் பற்றிய மதிப்புமிக்க தகவல்களை வழங்குகிறது.  உரை நகர வர்ணம், நாய்க வர்ணம், அஸ்தான வர்ணம், ரிட்டு வர்ணம், பிரயாண வர்ணம், பதாதி வர்ணம் மற்றும் சம்சான வர்ணம் என ஏழு அலைகளாக பிரிக்கப்பட்டுள்ளது. 84 சித்தர்களின் முழுமையற்ற பட்டியல் 76 பெயர்களைக் கொண்ட உரையில் காணப்படுகிறது. இந்த உரையின் கையெழுத்துப் பிரதி, கொல்கத்தாவில் உள்ள ஆசியச் சமூகத்தில் பாதுகாக்கப்பட்டுள்ளது.

இவரது முக்கிய சமசுகிருத நாடகமான *தூர்த்த சாமாகமம்* (1320) என்ற நகைச்சுவை நாடகம், பிராமணரான அச்சாதிமிசுரரின் அழகான வேசியான அனங்கசேனை மீது மதவாதியான விசுவநகரருக்கும் அவரது சீடரான துராசருக்கும் இடையிலான போட்டியை நாடகம் விவரிக்கிறது. இந்த நாடகத்தில் உயர்குடி கதாபாத்திரங்கள் சமசுகிருதத்திலும், தாழ்ந்தகுடி கதாபாத்திரங்கள் பிராகிருதத்திலும், பாடல்கள் மைதிலியிலும் பேசுகின்றன. 

இவரது மற்றொரு சமசுகிருதப் படைப்பான *பஞ்சசாயகா* (ஐந்து அம்புகள்) ஐந்து பகுதிகளாக காம சாத்திரத்தின் மற்ற நிலையான படைப்புகளில் கையாளப்பட்ட அதே தலைப்புகளைக் கையாள்கிறது. 

## மேற்கோள்கள்

## குறிப்புகள்
# Chatterji S.K. and S.K. Mishra (ed.) (1940). * of *, *Bibliotheca Indica*, Calcutta: The Asiatic Society.
# Majumdar, Ramesh Chandra; Pusalker, A. D.; Majumdar, A. K., eds. (1960). *[[The History and Culture of the Indian People]]*. VI: The Delhi Sultanate. Bombay: Bharatiya Vidya Bhavan.
## வெளி இணைப்புகள்
* The  text
*  pdf
*  
*  
*  
பகுப்பு:1350 இறப்புகள்
தகழி தர்ம சாஸ்தா கோயில்

**தகழி தர்ம சாஸ்தா கோயில்**  இந்தியாவில், கேரள மாநிலத்தில் ஆலப்புழா மாவட்டத்தில் உள்ள தகழியில் அம்பலப்புழாவில் இருந்து 6 கி.மீ. தொலைவில் உள்ளது. இதன் மூலவர்  சாஸ்தா (ஐயப்பன்) ஆவார். இவர் கிழக்கு நோக்கிய  நிலையில் உள்ளார். இக்கோயிலில் துணைத்தெய்வங்கள் இல்லை.

## உருவாக்கம்
இக்கோயிலுக்கான சிலை ஒருமுறை பரசுராமரால் ஓதரா என்ற மலையில் நிறுவப்பட்டது. வெள்ளம் பெருக்கெடுத்து ஓடியதன் காரணமாக சிலை பண்ணைக்கு இடம் மாறிச் சென்றது. அங்கிருந்த  ஒரு மந்திரவாதி சிலையைக் கண்டுபிடித்து அதனை வில்வமங்கலம் சுவாமி'யிடம் நிறுவுவதற்காகக் கொடுத்தார். அதன் சக்தியை உணர்ந்த வில்வமங்கலம் சுவாமி, உடையார்க்கன் என்ற முனிவரிடம் கொடுத்தார். அந்த முனிவர் அச்சிலையை சிலையை நிறுவினார்.  செம்பகச்சேரி மன்னர் அதற்கான கோயிலைக் கட்டினார்.மணயதட்டு தாந்திரீக சடங்குகளின் அடிப்படையில் அங்கு தொடர்ந்து ஐந்து பூஜைகள் வழங்கப்படுகின்றன.

## திருவிழாக்கள்
இங்கு எட்டு நாள் திருவிழா கும்பம் மாதத்தில் நடைபெறுகிறது. இது ஆராட்டுடன் நிறைவடைகிறது. களமெழுத்துப்பட்டு விழா 41 நாட்கள் கொண்டாடப்படுகிறது. களபாபிஷேகம் தனு 1ஆம் நாள் ஆரம்பித்து 11 நாள்கள் கழித்து நிறைவடைகின்ற மற்றொரு விழாவாகும். 

## குறிப்புகள்

பகுப்பு:ஆலப்புழை மாவட்டத்திலுள்ள ஐயப்பன் கோயில்கள்